Tiltale for overtrædelse af straffelovens §302, jf. bogføringslovens § 16, samt årsregnskabslovens § 164. Byrettens dom stadfæstet med den ændring, at straffen forhøjes til fængsel i 14 dage
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Formueforbrydelser;

UDSKRIFT
AF

ØSTRE LANDSRETS DOMBOG
____________

D O M

Afsagt den 11. december 2013 af Østre Landsrets 16. afdeling

(landsdommerne Kaspar Linkis, Ole Dybdahl og Anders Herping Nielsen (kst.) med

domsmænd).

16. afd. nr. S-364-13:

Anklagemyndigheden

mod

Tiltalte

(CPR nr.)

(advokat Troels Lind Pedersen, besk.)

Københavns Byrets dom af 25. januar 2013 (SS 2-27529/2012) er anket af anklagemyn-

digheden med påstand om, at Tiltalte idømmes 14 dages fængsel.

Tiltalte har påstået frifindelse for tiltalen for overtrædelse af straffelovens § 302, stk. 1, nr.

2, samt formildelse, således at der idømmes en bøde på 7.500 kr., subsidiært at der

idømmes en bødestraf for overtrædelse af straffelovens § 302, stk. 1, nr. 2.

Sagsfremstilling

Det fremgår af sagens oplysninger, at Virksomhed ApS blev stiftet den 30. marts 2009 af

Tiltalte med en anpartskapital på 125.000 kr. og med adresse i Grenå. I november 2011

udtrådte Tiltalte som direktør, og revisionsfirmaet fratrådte. Den 17. januar 2012 fik

selskabet adresse på Adresse 2 i København, og i februar 2012 anmodede

Erhvervsstyrelsen om opløsning af selskabet.



- 2 -

Selskabet har aflagt ét regnskab – for perioden fra den 30. marts 2009 til den 30. juni 2010.

I regnskabet er anført, at selskabets hovedaktivitet er at drive el-forretning og sælge relate-

rede artikler. Periodens resultat er negativt med ca. 76.000 kr. Aktiverne på ca. 488.000 kr.

udgøres navnlig af varebeholdninger på ca. 136.000 kr., tilgodehavender på ca. 328.000 kr.

og likvider på ca. 23.000 kr. Den samlede gæld udgør knap 439.000 kr., der sammen med

en egenkapital på ca. 49.000 kr. udgør passiverne.

Ledelsespåtegningen er underskrevet af tiltalte den 26. januar 2011.

Selskabets revisor har i sin påtegning af s.d. anført, at selskabets bogføring ikke giver et

pålideligt grundlag for udarbejdelse af årsregnskabet og ledelsesberetningen, idet der i væ-

sentligt omfang mangler dokumentation for afholdte omkostninger. Det er videre anført, at

der er konstateret væsentlige uafklarede differencer i bogføringen. I konklusionen er det

anført, at man som følge af de beskrevne forhold ikke har kunnet gennemføre revisionen,

og at man derfor ikke kan udtrykke en konklusion om årsregnskabet og ledelsesberetnin-

gen. Supplerende er det oplyst, at der i strid med momsloven i årets løb til Skat er indsendt

urigtige momsoplysninger, for hvilke ledelsen kan ifalde ansvar.

På selskabets bankkonto var der den 12. september 2011 en negativ saldo på ca. 13.000 kr.

og den 30. december 2011 en negativ saldo på ca. 200 kr. I perioden kan konstateres to

indsættelser på henholdsvis 9.000 kr. og 2.060 kr., men i øvrigt ikke bevægelser af væsent-

lig betydning.

Selskabet blev erklæret konkurs den 18. juni 2012 på baggrund af begæringen om tvangs-

opløsning fra Erhvervsstyrelsen. Kurator har i en redegørelse af 2. juli 2012 efter konkurs-

lovens § 125, stk. 1, oplyst, at der er anmeldt krav for ca. 6.000 kr. i boet.   

Forklaringer

Der er i landsretten afgivet supplerende forklaring af tiltalte og vidnet advokat Vidne, der

begge har forklaret i det væsentlige som i byretten.

Tiltalte har supplerende forklaret blandt andet, at han selv pakkede regnskabsmaterialet,

som han havde opbevaret på 1. sal i ejendommen i Ebeltoft. Det fyldte ca. 1 ½ flyttekasse,



- 3 -

som han påførte en særlig markering med henblik på at tage materialet med hjem. Hans

kammerater kørte imidlertid flyttekasserne på genbrugspladsen sammen med 30 – 40 andre

flyttekasser. I de øvrige flyttekasser var der brochurer, bøger, plastikrør m.v. til brug for

installatørvirksomheden. Han var ikke selv med på genbrugspladsen.   

Landsrettens begrundelse og resultat

Landsretten finder det efter bevisførelsen, herunder tiltaltes forklaring, bevist, at tiltalte i

forbindelse me d opbevaringen af Virksomhed ApS' regnskabsmateriale særligt groft har

overtrådt lovgivningens krav om betryggende opbevaring, og at han har haft det fornødne

forsæt hertil. Ved vurderingen af forholdets grovhed har landsretten navnlig lagt vægt på, at

undladelsen af at foretage en betryggende opbevaring vedrører selskabets fulde regn-

skabsmateriale, og at undladelsen har været egnet til at medføre et tab, herunder et tab for

det offentlige.   

Med denne begrundelse tiltrædes det, at tiltalte er skyldig i den rejste tiltale for overtrædel-

se af straffelovens § 302, stk. 1, nr. 2, jf. bogføringslovens § 10, stk. 1.   

Straffen herfor og for overtrædelse af årsregnskabsloven som anført i byrettens dom forhø-

jes til fængsel i 14 dage, der af de af byretten anførte grunde gøres betinget som bestemt i

dommen.

I øvrigt stadfæstes dommen.

T h i  k e n d e s  f o r  r e t :

Byrettens dom stadfæstes med den ændring, at straffen over Tiltalte forhøjes til fængsel i

14 dage.

Tiltalte skal betale sagens omkostninger for landsretten.